…bara distrampet én deur, clannus, mahaignet, goal-drettet é peb kis dré hé mammêg divergont, haval e oé en hi devehé bet quentoh dobér a glasq en alézon, hemb conz a rein-hi aléson erbet jamæs. Mæs hum drompein é en dra-zé. Sèl peurroh ma oé, sèl carguettoh en hum gavé  a Spered en Eutru-Doué, péhani nen dé meit caranté, ha sèl truhéussoh e oé ehué doh erré e oé é tiovér. Hum gavet-hi devehé én ol joé ag hé halon phi devehé bet guellet pourvéein de ol ou dobérieu, én ur ziovir ag hé zu er péh e oé memb requissan rah dehi cavouet. Chetui perac é vezé dalhmat é clasq er moyant de hobér vad dehai a guement ma hellé. Aveit ou soulagein, hi e ré dehai el lièssan lod ag en tamig bara-hont hi devezé bamdé eit hum vaguein, hag hi devehé bet rinquet ehoalh. Elcé oé é cavé er  verh-men hemb hé far en tu dhobér alézonneu liès, ha de gresquein dré-zé dun dro er mérit ag hé fénigen hag a hé feuranté prop.